tartuNLP/wikipedia-smugri-20251201 huggingface dataset:
Tallinna rahvaste muuseum

Tallinna rahvaste muuseum (kuni 6. septembrini 2024 Tallinna Vene Muuseum) on Tallinna Linnamuuseumi filiaal, mis tutvustab kohaliku ajaloopärandi kultuurilist ja rahvuslikku mitmekesisust. See tegutseb Nottbecki majas aadressil Pikk 29a.
Ajalugu.
2010. aastal asutati Tallinna linnavolikogu otsusega Sihtasutus Tallinna Vene Muuseum. Sihtasutuse ja seni muuseumitegevust korraldanud MTÜ Vene Muuseumi vahelise heade kavatsuste kokkuleppe kohaselt pidi MTÜ andma kõik eksponaadid üle sihtasutusele, kuid üleandmine takerdus kohtuvaidlusse.
2015. aastal otsustas Tallinna linnavolikogu sihtasutuse sulgeda. 2016. aastast jätkas Tallinna Vene Muuseum tegevust Tallinna Linnamuuseumi koosseisus.
Alates septembrist 2024 kannab asutus Tallinna rahvaste muuseumi nime. Nimemuutusega viidi muuseumi nimi ja sisu kooskõlla.
MTÜ Vene Muuseum

MTÜ Vene Muuseum on Tallinnas tegutsev muuseum, mis tutvustab Eestiga seotud vene temaatikat.
Vene Muuseumi eesmärk on arendada Eesti vene kultuuri uurimise ja tutvustamise võimalusi, ning luua täiendavaid tingimusi kultuuriväärtuste taastamiseks, hoidmiseks, kogumiseks, uurimiseks ja säilitamiseks. Selle eesmärgi nimel kogub muuseum Tallinna eri rahvustest kodanikkonna eluolu ja kultuuri iseloomustavat ainest.
Ajalugu.
Mõte luua Eesti vene kultuuri muuseum tekkis juba 1931. aastal, pärast Suurgildi hoones Pikal tänaval toimunud näitust, mis oli pühendatud vene kultuurile Eestis. Näituse organisaatorid pöördusid Konstantin Pätsi poole palvega rahastada tulevast vene kultuuri muuseumi loomist, kuid ideed ellu viia ei õnnestunud. 1970. aastate keskpaigas arutasid Eesti NSV Ministrite Nõukogu ja Kultuuriministeerium vanavene kultuuri muuseumi loomist. Oli kavandatud kirikuesemete ja ikoonide ekspositsioon Aleksander Nevski kiriku keldris. 1991. aastal toimus Ajaloomuuseumi initsiatiivil Orlovi lossis Maarjamäel teine suurem näitus "Vene kultuur Eestimaal".
2001. aastal asutasid Sergei Ivanov ja Stanislav Tšerepanov MTÜ Vene Muuseum. Muuseumi töö korraldamiseks olid kokku kutsutud erinevate kultuurivaldkondade spetsialistid, kes hiljem kuulusid muuseumi juhtkonda. 2001. aasta mais alustas Tallinna linn projekti rahastamist. 2002. aasta mais avati Estonia puiestee 7 maja viienda korruse ruumides esimene näitus. Koos kunstiteostega, mis olid muuseumi omandid, eksponeeriti ka erakogude materjale.
2004. aasta mais avati Vene Muuseumi ruumides aadressil Lydia Koidula 23 näitus "Ununenud ajad. Petserimaa – linane maa". Sel näitusel olid välja pandud majapidamisesemed, mis peegeldasid kohalike linameistrite eripära. Samuti võis näha Nikolai Kormašovi maale Petseri teemadel. 2005. aasta märtsis külastas muuseumi Venemaa Föderatsiooni kultuuriminister Mihhail Švõdkoi. Tema visiidiks oli ette valmistatud näitus Ivan Sokolovist. Näituse avamisel oli kohal ka autori tütar.
2010. aastal sõlmisid MTÜ Vene Muuseum ja Tallinna linna hallatav sihtasutus Tallinna Vene Muuseum heade kavatsuste kokkuleppe, mille kohaselt pidi MTÜ andma kõik eksponaadid üle sihtasutusele, kuid üleandmine takerdus kohtuvaidlusesse.
Jerry Fodor

Jerry Alan Fodor (22. aprill 1935 New York – 29. november 2017) oli ameerika filosoof ja kognitiivteadlane.
Fodor avaldas arvukalt töid vaimufilosoofia ja kognitiivteaduse alal, kus muu hulgas tõi välja vaimu modulaarsuse peamised ideed ja esitas neuraalse mõttekeele ehk mentaleesi hüpoteesi. Tal on uurimusi ka keelefilosoofia ja metafüüsika alal. Fodor töötas 2016. aastani filosoofia ja kognitiivteaduse professorina New Jersey osariigi Rutgersi ülikoolis. 
Haridus- ja töökäik.
Jerry Fodor lõpetas 1956. aastal Columbia Ülikooli bakalaureusekraadiga. 1960. aastal sai ta Princetoni Ülikoolist doktorikraadi. 
Aastatel 1969–1986 töötas Fodor Massachusettsi Tehnoloogiainstituudis filosoofiaprofessorina, seejärel 1986–1988 New Yorgi Ülikoolis professorina. Aastatel 1988–2016 töötas ta Rutgersi ülikoolis.
Teadus.
Fodori teadusloomingule on avaldanud mõju Noam Chomsky, Donald Davidsoni ja Hilary Putnami tööd.
Pärast psühholingvisti ja Chomsky õpilase Steven Pinkeri teose "How the Mind Works" ("Kuidas aju töötab", 1997) ilmumist kirjutas Fodor raamatu "The Mind Doesn't Work That Way" ("Aju ei tööta sellisel viisil", 2001). Selles teoses polemiseerib Fodor Pinkeriga, väites, et aju modulaarsuse näitel on inimese aju enamarenenud võrreldes inimahvide ajuga ja püstitab küsimuse: võib-olla ei ole selle põhjuseks üldsegi mitte evolutsioon, vaid hoopis juhuslik mutatsioon, mis provotseeris inimaju tormilise arengu?
Jerry Fodori kirjutas koos bioloog Massimo Piatelli-Palmariniga evolutsiooniteooriat käsitleva raamatu "What Darwin Got Wrong" ("Milles Darwin eksis", 2010). Selles teoses nimetavad autorid neodarviniste "murettekitavalt ebakriitilisteks" ja väidavad, et Darwini evolutsiooniteooria hindab üle liigi fenotüübi formeerimisel keskkonnatingimustest põhjustatud osatähtsust ja alahindavad endogeensete muutujate mõjusust fenotüübi formeerimisele. Evolutsioonibioloog Jerry Coyne hindas seda raamatut pretensioonikaks, kuid bioloogia seisukohalt asjatundmatuks ning loodusliku valiku kohta sügavalt ekslikuks kriitikaks. Bioloogiafilosoof Alexander Rosenberg kritiseeris Fodorit, et tal on vale arusaam loodusliku valiku toimemehhanismide kohta, märkides seejuures, et "kui filosoof üritab panna kahtluse alla kindlalt juurdunud teadusliku teooria puhtalt "a priori" alustel, siis ei ole probleem teoorias vaid filosoofis."
Bonneri maakond

Bonneri maakond ("Bonner County") on maakond USA-s Idaho osariigi põhjaosas. Geograafilised koordinaadid on 48°29' N, 116°60' W.
Maakonna halduskeskus ja suurim linn on Sandpoint.
Maakonna pindala on 4972 km², millest 471 km² moodustab veepindala.
Elanike arv oli 2010. aasta rahvaloenduse järgi 40 877. Aastal 2000 oli elanike arv 36 835.
Ajalugu.
Bonneri maakond moodustati 21. veebruaril 1907. aastal Kootenai maakonna osast. Maakond on saanud nime reisiparvlaevaoperaatori Edwin L. Bonneri järgi.
Joodiku ümberkujunemine

"Joodiku ümberkujunemine" (originaalpealkiri "A Drunkard's Reformation") on režissöör D. W. Griffithi 1909. aastal loodud ameerika draamafilm. Filmi koopiaid säilitatakse Kongressi raamatukogu filmiarhiivis.
Cooki maakond (Illinois)

Cooki maakond ("Cook County") on maakond USA-s Illinoisi osariigis. Geograafilised koordinaadid on 41°48' N, 87°43' W.
Maakonna halduskeskus on Chicago.
Maakonna pindala on 4230 km², millest 1780 km² moodustab veepindala.
Elanike arv oli 2010. aasta rahvaloenduse järgi 5 194 675. Aastal 2000 oli elanike arv 5 376 741.
Cooki maakond on elanike arvult USA teine maakond.
Ajalugu.
Cooki maakond moodustati 15. jaanuaril 1831 Putnami maakonna osast 54. Illinoisi maakonnana. Maakond on saanud nime poliitik Daniel Pope Cooki järgi.
Need koledad kübarad

"Need koledad kübarad" ("Those Awful Hats") on Ühendriikide 1909. aasta komöödiafilm, mille lavastas D. W. Griffith. Filmi koopiaid säilitatakse Kongressi raamatukogu filmiarhiivis.
Stephen Yablo

Stephen Yablo (sündinud 1957) on USA filosoof, kes töötab loogikafilosoofia, vaimufilosoofia, metafüüsika ja keelefilosoofia valdkonnas. 
Ta sai doktorikraadi California Ülikoolist Berkeleys, kus teda juhendasid Donald Davidson ja George Myro.
Ta on töötanud Michigani ülikoolis Ann Arboris. Praegu töötab ta Massachusettsi Tehnoloogiainstituudis. 
Stephen Yablolt pärineb Yablo paradoks (1993), mille ta esitas enesele osutamist ja tsirkulaarsust vältiva valetaja paradoksi taolise paradoksi näitena. 
Viimasel ajal on ta tegelnud matemaatilise fiktsionalismiga.
Isiklikku.
Ta on abielus filosoof Sally Haslangeriga.
Laimonis Kamara

Laimonis Kamara (4. veebruar 1934 – 15. juuli 1983) oli läti luuletaja ja tõlkija.
Laimonis Kamara oli pärit läti-eesti segaperekonnast. 
Ta töötas alates 1948. aastast postiljonina, ekskursioonijuhina ja Läti Raadio kirjandussaadete toimetajana. Seejärel oli vabakutseline literaat.
Lõpetas 1959. aastal Riia 8. Töölisnoorte Keskkooli, õppis aastatel 1959–1967 Tartu Riiklikus Ülikoolis eesti keelt ja kirjandust.
Avaldas läti keeles luulekogud "Iepinumi" ("Põimingud", 1977) ja "7x7" (1985). Samuti avaldas läti keeles kolm lasteraamatut.
Laimonis Kamara tõlkis eesti keelest läti keelde ligikaudu neljakümne eesti luuletaja ja kirjaniku loomingut. Muuhulgas koostas ja tõlkis ta 1960. aastate 23 eesti luuletaja antoloogia "Cilvēki krastā" ("Inimesed rannikul", 1970). 
Laimonis Kamara tõlkis läti keelde ka soome ja ungari keelest.
Dollie seiklused

"Dollie seiklused" on D. W. Griffithi poolt 1909. aastal loodud ameerika draamafilm. "Dollie seiklused" oli D. W. Griffithiti debüütfilm. Filmi koopiaid säilitatakse Kongressi raamatukogu filmiarhiivis.
Yablo paradoks

Yablo paradoks on valetaja paradoksi taoline paradoks, mille avaldas 1993 Stephen Yablo. Selle versioonid esinevad juba töödes Yablo 1985 ja Visser 1989. 
Paradoksi esitus.
Olgu meil lausete lõpmatu jada "S"1, "S"2, "S"3, ..., kus iga "S""i" ütleb, et kõik järgnevad väited on mittetõesed. Nüüd, kui "S"1 on tõene, siis kõik järgnevad laused on ebatõesed, sealhulgas "S"2. Järelikult on vähemalt üks tõene "S""k" nii, et "k"&gt;2. See räägib lausele "S"1 vastu. Kui aga "S"1 on ebatõene, siis on vähemalt üks tõene "S""k" nii, et "k"&gt;1. Olgu niisugune näiteks "S""m". Siis "S""m"+1 on ebatõene, järelikult on olemas vähemalt üks tõene "S""k" nii, et "k"&gt;"m"+1. See aga on vastuolus lausega "S""m". Seega, kui "S"1 on tõene või ebatõene, siis ta on tõene ja ebatõene.
Yablo esituses on paradoks niisugune: "Oletame vasturääkimiseks, et mõni "S""n" on tõene. Lähtudes sellest, mida "S""n" ütleb, on mis tahes "k"&gt;"n" korral "S""k" ebatõene. Sellepärast (a) "S""n"+1 on ebatõene ja (b) iga "k"&gt;"n"+1 korral "S""k" on ebatõene. 
Järelduse (b) põhjal peab see, mida "S""n"+1 ütleb, tegelikult paika, millest järeldub järelduse (a) vastaselt, et "S""n"+1 on tõene! Järelikult on jada "iga" lause "S""n" ebatõene. Aga siis on igale antud lausele "järgnevad" laused kõik ebatõesed, mistõttu "S""n" on ikkagi tõene!" 
Kas Yablo paradoks sisaldab enesele osutamist ja tsirkulaarsust?
Selles paradoksis ei paista esmapilgul olevat enesele osutamist ega muud laadi tsirkulaarsust. Näitena sellisest paradoksist Yablo selle ka esitas. See on oluline sellepärast, et mitmed valetaja paradoksile pakutud lahendused on suunatud enesele osutamise ja tsirkulaarsuse vältimisele.
Graham Priest väidab, et Yablo paradoksis esineb eneseleosutuslik tsirkulaarsus ning tal on täpselt sama struktuur nagu kõigil tuttavatel hulgateooria ja semantika paradoksidel.
Antonius ja Kleopatra (film 1908)

"Antonius ja Kleopatra" on 1908. aasta film Maurice Costello ja Florence Lawrence'iga nimiosades. William Shakespeare'i samanimelisele näidendile tuginev film oli esimene Antoniuse ja Kleopatra suhteid käsitlev film.
Näitlejad.
Florence Lawrence: Kleopatra 
William V. Ranous: Octavius Caesar 
Betty Kent: Cleopatra 
William Phillips: Octavius Caesar 
Charles Chapman: Antonius
Ürgne kutse (film 1908)

"Ürgne kutse" on D. W. Griffithi 1908. aasta film. Filmi aluseks on Jack Londoni samanimeline romaan. Film valmis 1908. aastal Fort Lees (New Jersey). Filmi koopiat säilitatakse Kongressi raamatukogus.
Michael Shapiro

Michael Shapiro (Михаил Константинович Шапиро, sündinud 29. novembril 1939 Yokohamas) on ameerika keeleteadlane, semiootik ja slavist.
Ta on arendanud semiootilist lingvistikat, rakendades keeleteaduses Ch. S. Peirce'i mudeleid. 
Ta on töötanud Browni Ülikooli professorina.
Pere.
Tema abikaasa oli itaalia keeleteadlane Marianne Shapiro (sündinud Goldner, 1940–2003).
Antonius ja Kleopatra

 
"Antonius ja Kleopatra" on William Shakespeare'i näidend. Näidend on kirjutatud 1606. või 1607. aastal. See on järg Shakespeare'i näidendile "Julius Caesar".
Luidoor

Luidoor (prantsuse keeles "Louis d'or") on Prantsusmaa kuldmünt, mis võeti kasutusele Louis XIII aegse mündireformiga 1640. aastal. See oli käibel kuni 1795. aastani, mil võeti kasutusele Prantsuse frank.
Jaan Lippmaa

Jaan Lippmaa (30. märts 1942 Pärnu – 16. november 2021 Pärnu) oli eesti insener ja poliitik. 20. Augusti Klubi liige.
Ta lõpetas 1960. aastal Pärnu 4. Keskkooli ja 1968. aastal Tallinna Polütehnilise Instituudi automaatika ja telemehaanika erialal.
Ta töötas aastatel 1968–1978 Pärnu Piimatoodete kombinaadis ja 1978–1990 kalurikolhoosis Pärnu Kalur.
Aastatel 1990–1992 oli ta Eesti Vabariigi Ülemnõukogu liige, ta oli riigikaitsekomisjoni liige. 20. augustil 1991 hääletas ta Eesti iseseisvuse taastamise poolt.
Marika Arendia Elita von Wolski

Marika Katarina Arendia Elita von Wolski (neiupõlvenimega Marika Ritso, varem ka Marika Arendi; sündinud 14. aprillil 1955) on eesti majandustegelane.
Elulugu.
Ta lõpetas aastal 1973 Tallinna 2. Keskkooli, 1981 Tallinna Polütehnilise Instituudi majandusteaduskonna tööstuse planeerimise erialal, 1997 Tallinna Tehnikaülikooli (TTÜ) ärikorralduse õppesuunal, oli aastatel 1996–2004 TTÜ-s doktorantuuris.
Wolsky töötas 1980. aastatel Eesti NSV Teaduste Akadeemia Majanduse Instituudis ökonomistina, 1990. aastatel Fenno-Ugria Commersi majandusdirektori ja direktori ning Eesti Kaubandus-Tööstuskoja ettevõtlusnõunikuna. Ta on tegelenud omandireformi uurimisega, oli Projektijuhtide Liidu aseesimees, Kristliku Kultuuri Keskuse juhatuse liige 
Ta kandideeris 1999. aasta Riigikogu valimistel Eesti Sinise Erakonna nimekirjas, 1999. aasta kohalike omavalitsuste valimistel Isamaaliidu nimekirjas, oli aastatel 2000–2012 Vabariikliku Partei ja 2012–2022 Eesti Iseseisvuspartei liige.
Isiklikku.
Tema isa oli tehnikateadlane Aadu Ritso, vanaisa diplomaat ja arst Eduard Ritson, abikaasa Ioan Arendia Elita von Wolsky.
Dita Lūriņa

Dita Lūriņa-Egliena (sünninimi Dita Lūriņa; sündinud 16. aprillil 1978 Liepājas) on läti näitleja.
2000. aastal lõpetas ta Läti Kultuuriakadeemia näitekunsti erialal. Samast aastast on ta Läti Rahvusteatri näitleja.
Ta on mänginud paljudes teleseriaalides.
Isiklikku.
Dita Lūriņa isa on lavastaja Valdis Lūriņš ja ema näitleja Marita Lūriņa-Stelmakere. Dita Lūriņa abikaasa on näitleja Mārtiņš Egliens.
Autovargad

"Autovargad" on Philippe Fano ja Joseph Morderi 1906. aastal loodud ameerika kriminaaldraama. Filmis debüteerinud 20-aastasest Kanada päritolu Florence Lawrence'ist sai hiljem ligi 300 filmis üles astunud ameerika esimene filmitäht.
Edwin Bret Hart

Edwin Bret Hart (25. detsember 1874 Sandusky, Ohio, USA – 12. märts 1953) oli ameerika biokeemik ja toitumisteadlane. 
Haridustee ja karjäär.
Edwin Hart lõpetas 1892. aastal Sandusky gümnaasiumi, misjärel õppis Michigani Ülikoolis keemiat ja meditsiini. Üliõpilasena töötas ta professor E. D. Campelli (kes kaotas laboris toimunud plahvatuse tõttu nägemise) assistendina. Ülikooli lõpetas Hart 1897. aastal. 
1897. aastal asus Hart tööle Ontario maakonnas Genevas asuvas Cornelli Ülikoolile kuuluvas New Yorgi Põllumajanduse Eksperimentaaljaamas, kus ta töötas kuni 1906. aastani. Vahepeal täiendas Hart end keemia alal Marburgi ülikoolis ja aasta hiljem ka Heidelbergi ülikoolis professor Albrecht Kosseli juures. 
1906. aastast töötas Edwin Hart Wisconsini ülikooli põllumajanduskeemia osakonna juhina ja ka keemikuna ülikooli katsejaamas.
Teadus.
Aastail 1907–1911 juhatas Hart ülikoolis niinimetatud "single-grain experiment" eksperimenti, mille käigus katsetati süsivesikute, rasvade ja valkude keemiliselt tasakaalustatud söödadieeti ja uuriti selle võimalikke seoseid katseloomade heaolu, tervisega ja eluga. Harti abistasid eksperimendi läbiviimisel Steven M. Babcock, George C. Humphrey ja Elmer Verner McCollum. 
Harti uurimistööd ja eksperimendid Wisconsini ülikoolis käsitlesid katseloomade, sealhulgas sigade, koerte ja hiirte mitmesuguseid toitumisalaseid uuringuid ja hõlmasid mineraalide, vitamiinide ja muude orgaaniliste toitainetega seotud metabolismi, aga ka haiguslikke seisundeid ja nende ravimeetodite väljatöötamist. 
1920. aastatel avastas Hart rottidega tehtud uuringutes, et raua imendumiseks organismis ja selleks, et organism suudaks hemoglobiini komplekteerida, on toitainetes (ka toidus) lisaks rauale väga väikeses koguses vaja ka vaske ja koobaltit.
Isiklikku.
Edwin Hart abiellus 1903. aastal Annie Virginia DeMille'iga. Peres oli üks laps.
Cooki maakond

Cooki maakond on maakond mitmes Ameerika Ühendriikide osariigis:
Cooke'i maakond

Cooke'i maakond ("Cooke County") on maakond USA-s Texase osariigis. Geograafilised koordinaadid on 33°38' N, 97°13' W.
Maakonna halduskeskus on Gainesville.
Maakonna pindala on 2328 km², millest 65 km² moodustab veepindala.
Elanike arv oli 2010. aasta rahvaloenduse järgi 38 437. Aastal 2000 oli seal 36 363 elanikku.
Ajalugu.
Cooke'i maakond moodustati 1848. aastal Fannini maakonna osast. Maakond on nime saanud Texase revolutsiooni sõduri William Gordon Cooke'i järgi.
Inci Y.

Varjunime Inci Y. all on ajakirjanik Jochen Faust kirja pannud raamatud Saksamaal elava türklanna elust, mis Fausti ning need avaldanud kirjastuse Piper Verlag andmetel on autobiograafilised. 
Autor sündis 1970 Saksamaal, kuid elas 11. eluaastani Ankaras. Seejärel elas ta kuus aastat Saksamaal ning seejärel sunniti ta Türgis abielluma. Nüüdseks on ta lahutatud ja elab jälle Saksamaal.
Ilmunud on kaks raamatut:
Esimene raamat räägib sundabiellumisest, teine diskrimineerimisest Saksamaal. 
Need on äratanud suurt tähelepanu ja neid on korduvalt välja antud. Esimest raamatut on ka tõlgitud, näiteks ilmus see 2007 İstanbulis türgi keeles. 
Aastal 2009 ilmus Daniel Dettlingi ja Christian Schüle toimetatud raamatus "Minima Moralia" veel üks Inci Y. tekst.
Jüri Rätsep

Jüri Rätsep (3. juuli 1935 Elva – 1. august 2018) oli eesti jurist, poliitik ja kohtunik.
Elukäik.
Ta lõpetas 1956. aastal Elva Töölisnoorte Keskkooli ja 1961. aastal Tartu Riikliku Ülikooli õigusteaduskonna.
Ta töötas aastatel 1961–1966 Viljandi Prokuratuuris uurija ja abiprokurörina; 1966. aastast oli Viljandi õigusnõuandla advokaat. Ta oli Eesti Advokaatide Kolleegiumi liige. 
Aastatel 1990–1992 oli ta Eesti Vabariigi Ülemnõukogu saadik, ajakirjanduskomisjoni liige ja eetikakomisjoni aseesimees. 20. augustil 1991 hääletas ta Eesti Vabariigi taastamise poolt. Ta oli ka Eesti Komitee I ja II koosseisu ning selle juhatuse liige; samuti aastatel 1991–1992 Põhiseaduse Assamblee liige. 1988. aastast oli ta Sakalamaa Rahvarinde Kesktoimkonna liige. 5. oktoobrist 1992 kuni 10. augustini 1993 oli ta VII Riigikogu liige.
11. augustist 1993 kuni 14. veebruarini 2002 oli ta Riigikohtu kohtunik.
Oli 20. Augusti Klubi liige.
Qian Xuesen

Qian Xuesen ("Qián Xuésēn"; 錢學森 / 钱学森; 11. detsember 1911 Hangzhou – 31. oktoober 2009 Peking) oli hiina kosmoseteadlane. Teda peetakse Hiina kosmoseprogrammi isaks, kuid ta andis olulise panuse ka USA kosmosetehnikasse.
Madara Saldovere

Madara Saldovere (sündinud 15. oktoobril 1984 Riias) on läti näitleja.
2007. aastal lõpetas ta Läti Kultuuriakadeemia näitekunsti erialal. Aastatel 2007–2014 oli ta Läti Rahvusteatri näitleja.
Xueshan

Xueshan ("Xuě Shān"; 雪山 'lumemägi') on mägi Taiwanil Keskmäestiku põhjaosas Xueshani ahelikus Taichungi linna idaosas paikneva Hepingi valla ja Miaoli maakonna kaguosas paikneva Hepingi valla piiril Shei-Pa rahvuspargis, saare kõrguselt teine tipp (3886 m). Geograafilised koordinaadid on 24°23′10″ N, 121°13′50″ E.
Kuni 20. sajandi alguseni tunti mäge läänes Mount Sylvia nime all. Jaapanlased andsid talle 1923 oma võimu ajal Taiwanil nimeks Tsugitakayama (次高山 'kõrguselt teine mägi'), sest ta oli samuti Taiwanil asuva Yu Shani järel tollase Jaapani võimuala kõrguselt teine mägi.
Sangamoni maakond

Sangamoni maakond ("Sangamon County") on maakond USA-s Illinoisi osariigis. Geograafilised koordinaadid on 39°76' N, 89°66' W.
Maakonna halduskeskus ja suurim linn on osariigi pealinn Springfield.
Maakonna pindala on 2270 km², millest 23 km² moodustab veepindala.
Elanike arv oli 2020. aasta rahvaloenduse järgi 196 343. Aastal 2010 oli elanikke 197 465 ja 2000. aastal 188 951.
Ajalugu.
Sangamoni maakond moodustati 30. jaanuaril 1821 Madisoni ja Bondi maakonna osadest. Maakond on saanud nime Sangamoni jõe järgi.
Aastatel 1834–1842 oli Abraham Lincoln Sangamoni maakonna esindaja Illinoisi Esindajatekojas. Lincoln on maetud Springfieldis asuvale Oak Ridge'i kalmistule.
Marioni maakond (Indiana)

Marioni maakond ("Marion County") on maakond USA-s Indiana osariigis. Geograafilised koordinaadid on 39°78' N, 86°14' W.
Maakonna halduskeskus on Indianapolis.
Maakonna pindala on 1044 km², millest 17 km² moodustab veepindala.
Elanike arv oli 2020. aasta rahvaloenduse järgi 977 203. Aastal 2010 oli elanike arv 903 393 ja 2000. aastal 860 454.
Ajalugu.
Marioni maakond moodustati 1. aprillil 1822. Maakond on saanud nime Ameerika iseseisvussõja brigaadikindrali Francis Marioni järgi.
1970. aastal ühines maakond Indianapolise linnaga ühiseks omavalitsusüksuseks, moodustades ühise linna/maakonna omavalitsuse Unigov, samas eksisteerivad maakonnas ka eraldi omavalitsustega linnad, nagu Beech Grove, Lawrence, Southport ja Speedway.
Marioni maakond

Marioni maakond on maakond mitmes Ameerika Ühendriikide osariigis:
Xueshani ahelik

Xueshani ahelik ("Xuě Shān shānmài"; 雪山山脈) on mäeahelik Taiwanil Keskmäestikus.
See kulgeb edelast kirdesse kuni Vaikse ookeani rannikuni. Edela poole jääb Keskahelik ehk Zhongyangi ahelik.
Aheliku kõrgeim tipp on Xueshan, mille järgi ahelik on nime saanud. Xueshani ja Dabajianshani ümbruses on Shei-Pa rahvuspark.
Aheliku kirdeosa alt kulgeb 2006. aastast 13 km pikkune Xueshani maanteetunnel, Taiwani pikim tunnel.
Monroe maakond (Indiana)

Monroe maakond ("Monroe County") on maakond USA-s Indiana osariigis. Geograafilised koordinaadid on 39°16' N, 86°52' W.
Maakonna halduskeskus on Bloomington.
Maakonna pindala on 1065 km², millest 44 km² moodustab veepindala.
Elanike arv oli 2010. aasta rahvaloenduse järgi 137 974. Aastal 2000 oli elanike arv 120 563.
Ajalugu.
Monroe maakond moodustati 1818. aastal Orange'i maakonna osast. Maakond on saanud nime viienda Ameerika Ühendriikide presidendi James Monroe järgi, kes oli ametis maakonna loomise ajal.
Monroe maakond

Monroe maakond on maakond mitmes Ameerika Ühendriikide osariigis:
Alleni maakond (Indiana)

Alleni maakond ("Allen County") on maakond USA-s Indiana osariigis. Geograafilised koordinaadid on 41°09' N, 85°06' W.
Maakonna halduskeskus on Fort Wayne.
Maakonna pindala on 1709 km², millest 7 km² moodustab veepindala.
Elanike arv oli 2010. aasta rahvaloenduse järgi 355 329. Aastal 2000 oli elanike arv 331 849.
Ajalugu.
Alleni maakond moodustati 1. aprillil 1824. aastal Delaware'i ja Randolphi maakonna osadest. Maakond on saanud nime kolonel John Alleni järgi.
Xueshani tunnel

Xueshani tunnel ("Xuěshān Suìdào"; 雪山隧道) on aastatel 1991–2006 rajatud ligi 13 km pikkune maanteetunnel Taiwanil. Taipeid ja Yilani ühendava National Highway 5 osana läheb ta läbi Xueshani ahelikust saare kirdeosas. 
12 917 m pikkusest idatorust ja 12 942 m pikkusest läänetorust ning piloottunnelist (12 941 m) koosnev rajatis on Taiwani pikim tunnel. Hiina Rahvavabariigis paikneva Zhongnanshani tunneli järel on ta Ida-Aasia pikkuselt teine ning maailma pikkuselt viies maanteetunnel. Zhongnanshani tunneli järel on ta maailma pikkuselt teine kahe toruga maanteetunnel.
Tunneli rajamise eesmärk oli parandada Taiwani kirdeosas asuva mägedest ümbritsetud Yilani maakonna transpordiühendust ning edendada saare hõredalt asustatud ja raskesti ligipääsetava idaosa arengut.
Jõulueelne öö

"Jõulueelne öö" on Edwin S. Porteri poolt 1905. aastal Clement Clarke Moore'i 1823. aasta teose "See oli öö enne jõule" ("Twas the Night Before Christmas") põhjal loodud tummfilm. Tegemist on teose esimese ekraniseeringuga.
Alleni maakond

Alleni maakond on maakond mitmes Ameerika Ühendriikide osariigis:
Browni maakond (Indiana)

Browni maakond ("Brown County") on maakond USA-s Indiana osariigis. Geograafilised koordinaadid on 39°20' N, 86°23' W.
Maakonna halduskeskus ja suurim linn on Nashville.
Maakonna pindala on 820 km², millest 12 km² moodustab veepindala.
Elanike arv oli 2010. aasta rahvaloenduse järgi 15 242. Aastal 2000 oli elanike arv 14 957.
Ajalugu.
Browni maakond moodustati 4. veebruaril 1836. aastal Bartholomew', Jacksoni ja Monroe maakonna osadest. Maakond on saanud nime kindral Jacob Browni järgi.
Xueta'd

"Xueta"'d (katalaani keeles "xuetes" [ʃwətəs], ainsus "xueta"; hispaania keeles "chuetas", ainsus "chueta") on sotsiaalne grupp Mallorca saarel Hispaanias, kristluse omaks võtnud Mallorca juutide (vt Hispaania juudid) järglased. 
"Xueta"'d on säilitanud kollektiivse teadlikkuse oma päritolust. Neil on iseloomulikud perekonnanimed. 
17. sajandi viimasel veerandil jälitas inkvisitsioon neid "juudi usu salajase praktiseerimise" pärast. Nad olid stigmatiseeritud ja pidid elama isoleeritult. Kuni 20. sajandi keskpaigani abielluti ainult grupi sees. Praegu kannab Mallorcal neile iseloomulikke perekonnanimesid 18 000 – 20 000 inimest.
Browni maakond

Browni maakond on maakond mitmes Ameerika Ühendriikide osariigis:
Tippecanoe maakond

Tippecanoe maakond ("Tippecanoe County") on maakond USA-s Indiana osariigis. Geograafilised koordinaadid on 40°39' N, 86°89' W.
Maakonna halduskeskus ja suurim linn on Lafayette, selle eeslinnas West Lafayette'is asub Purdue Ülikool.
Maakonna pindala on 1303 km², millest 9 km² moodustab veepindala.
Elanike arv oli 2010. aasta rahvaloenduse järgi 172 780. Aastal 2000 oli elanike arv 148 955.
Ajalugu.
Tippecanoe maakond moodustati 1. märtsil 1826. aastal Parke'i maakonna osast.
Xuetangliangzi

Xuetangliangzi (学堂梁子; "Xuetangliangzi yizhi", 学堂梁子遗址) ehk Yunxiani inimese leiukoht on paleontoloogiline leiukoht Hiinas Hubei provintsis Yuni ringkonnas kohas kus Quyuan He suubub Hani jõkke. Geograafilised koordinaadid on .
Aastatel 1989 ja 1990 leiti sealt (Mitousi valla lähedalt) kaks tugevasti deformeerunud ja purunenud koljut ("Yunxiani inimesed", arhiivinumbrid EV 9001 und EV 9002). Hiinlastest kirjeldajad määrasid need "Homo erectus"'teks. Naabrusest leitud loomafossiilide järgi hinnati nende vanus umbes 600 kuni 400 tuhandele aastale. Paleoantropoloog Chris Stringer osutas 2012 sellele, et tegu võib olla Denissi inimestega. 
2022. aastal avastati esimese kahe kolju leiukohast 35 meetri kauguselt kolmas kolju.
Fossiilid kaevasid välja Hubei Provintsi Kultuuresemete ja Arheoloogia Instituut, Yunyangi muuseum ja Yuni ringkonna muuseum. 
Alates 2001. aastast on leiukoht Hiina Rahvavabariigi mälestiste nimekirjas (number 5-79).
Linni maakond (Iowa)

Linni maakond ("Linn County") on maakond USA-s Iowa osariigis. Geograafilised koordinaadid on 42°04' N, 91°35' W.
Maakonna halduskeskus on Cedar Rapids.
Maakonna pindala on 1877 km², millest 18 km² moodustab veepindala.
Elanike arv oli 2010. aasta rahvaloenduse järgi 211 226. Aastal 2000 oli elanike arv 191 701.
Ajalugu.
Linni maakond moodustati 15. jaanuaril 1839 endise Wisconsini territooriumi osast. Maakond on saanud nime USA senaatori Lewis Linni järgi.
Linni maakond

Linni maakond on maakond mitmes Ameerika Ühendriikide osariigis:
Lynni maakond

Lynni maakond ("Lynn County") on maakond USA-s Texase osariigis. Geograafilised koordinaadid on 33°18' N, 101°82' W.
Maakonna halduskeskus on Tahoka.
Maakonna pindala on 2313 km², millest 5 km² moodustab veepindala.
Elanike arv oli 2010. aasta rahvaloenduse järgi 5915. Aastal 2000 oli seal 6550 elanikku.
Ajalugu.
Lynni maakond moodustati 1876. aastal.
Scotti maakond (Iowa)

Scotti maakond ("Scott County") on maakond USA-s Iowa osariigis. Geograafilised koordinaadid on 41°38' N, 90°38' W.
Maakonna halduskeskus ja suurim linn on Davenport.
Maakonna pindala on 1213 km², millest 27 km² moodustab veepindala.
Elanike arv oli 2010. aasta rahvaloenduse järgi 165 224. Aastal 2000 oli elanike arv 158 668.
Ajalugu.
Scotti maakond moodustati 1837. aastal. Maakond on saanud nime kindral Winfield Scotti järgi.
Scotti maakond

Scotti maakond on maakond mitmes Ameerika Ühendriikide osariigis:
Polki maakond (Iowa)

Polki maakond ("Polk County") on maakond USA-s Iowa osariigis. Geograafilised koordinaadid on 41°41' N, 93°34' W.
Maakonna halduskeskus on Des Moines.
Maakonna pindala on 1533 km², millest 58 km² moodustab veepindala.
Elanike arv oli 2010. aasta rahvaloenduse järgi 430 640. Aastal 2000 oli elanike arv 374 601.
Ajalugu.
Polki maakond moodustati 1846. aastal. Maakond on nime saanud 11. Ameerika Ühendriikide presidendi James K. Polki järgi.
Polki maakond

Polki maakond on maakond mitmes Ameerika Ühendriikide osariigis:
Dubuque'i maakond

Dubuque'i maakond ("Dubuque County") on maakond USA-s Iowa osariigis. Geograafilised koordinaadid on 42°28' N, 90°52' W.
Maakonna halduskeskus on Dubuque.
Maakonna pindala on 1597 km², millest 22 km² moodustab veepindala.
Elanike arv oli 2010. aasta rahvaloenduse järgi 93 653. Aastal 2000 oli elanike arv 89 143.
Dubuque'i maakond on elanike arvult Iowa seitsmes maakond.
Ajalugu.
Dubuque'i maakond moodustati 1. oktoobril 1834. aastal endise Michigani territooriumi osadest. Maakond on saanud nime Iowa osariigi esimese Euroopa asuka Julien Dubuque'i järgi.
Tartu piiramine (1657)

Tartu piiramine 1657. aastal toimus 1656.–1658. aasta Vene-Rootsi sõja käigus. Pärast seda, kui Vene väed 1656. aastal olid Tartu linna piiramisega vallutanud, püüdsid rootslased 1657. aasta augustis linna tagasi vallutada, kuid katse ebaõnnestus.
Rootsi 5000–7000-mehelise väe eesotsas oli kindral Magnus De la Gardie, Vene 800-mehelist garnisoni juhtisid vürst Ivan Hilkov ja M. Krõlov. Piiramine kestis kaks nädalat.
Eduka vastupanu eest andis tsaar Aleksei Mihhailovitš 25. detsembril 1659 vürst Hilkovile autasuks kuldse atlasskasuka, peekri ja palgatõusu 160 rubla.
Tartu piiramine oli Rootsi vastupealetungi algus. Linn jäi siiski venelaste kätte sõja lõpuni ning Vallisaare vaherahuga ka pärast sõda, Tartu tagastati rootslastele alles Kärde rahuga 1661. aastal.
Johnsoni maakond (Iowa)

Johnsoni maakond ("Johnson County") on maakond USA-s Iowa osariigis. Geograafilised koordinaadid on 41°40' N, 91°35' W.
Maakonna halduskeskus on Iowa City.
Maakonna pindala on 1614 km², millest 23 km² moodustab veepindala.
Elanike arv oli 2010. aasta rahvaloenduse järgi 130 882. Aastal 2000 oli elanike arv 111 006.
Ajalugu.
Johnsoni maakond moodustati 21. detsembril 1837 Dubuque'i maakonna osast. Maakond on saanud nime USA asepresidendi Richard M. Johnsoni järgi.
Cai Xuetong

Cai Xuetong (蔡雪桐; sündinud 26. septembril 1993 Harbinis) on hiina naislumelaudur. 
Aastal 2009 tuli ta juunioride maailmameistriks "halfpipe"'il ning on hiljem korduvalt võitnud maailma karika.
Johnsoni maakond

Johsnoni maakond on maakond mitmes Ameerika Ühendriikide osariigis:
Washingtoni maakond (Iowa)

Washingtoni maakond ("Washington County") on maakond USA-s Iowa osariigis. Geograafilised koordinaadid on 41°20' N, 91°43' W.
Maakonna halduskeskus on Washington.
Maakonna pindala on 1478 km², millest 5 km² moodustab veepindala.
Elanike arv oli 2010. aasta rahvaloenduse järgi 21 704. Aastal 2000 oli elanike arv 20 670.
Ajalugu.
Washingtoni maakond moodustati 18. jaanuaril 1838 Slaughteri maakonnana. Maakond sai toonase nime William B. Slaughteri järgi. Veidi aega hiljem muudeti see George Washingtoni auks Washingtoni maakonnaks. Esimesed asunikud saabusid Washingtoni maakonda 1835. aastal.
Nivhid

Nivhid (vana nimetus "giljakid") on paleoaasia rahvas Venemaal Habarovski krais Amuuri jõe alamjooksul ja suudmealal ning Sahhalini põhjaosas. Nivhide asuala ei ole kompaktne, nad elavad enamasti läbisegi venelaste ja negidalidega. 2010. aasta rahvaloenduse andmetel elas Venemaal 4652 nivhi, neist 2290 Sahhalini oblastis ja 2149 Habarovski krais.
Antropoloogiliselt kuuluvad nivhid mongoliidse rassi sahhalini-amuuri alamrühma.
Nivhi keel kuulub paleoaasia keelte hulka. Tänapäeval on nivhid keeleliselt peaaegu täielikult venestunud. 2010. aasta rahvaloenduse andmetel oskas Venemaal nivhi keelt ainult 198 inimest. Täielikku assimileerumist on takistanud peamiselt antropoloogilised tegurid.
Kuni 1860. aastani kuulusid nivhid Hiina mõjusfääri, seejärel sattusid Venemaa alluvusse. Varasemal ajal olid nivhid paiksed kalastajad ja mereloomaküttijad. 20. sajandil on nad hakanud tegelema ka maaviljeluse ja karjakasvatusega.
Edmonton Oilers

Edmonton Oilers on Kanada jäähokiklubi, mis mängib jäähokiliiga NHL-i Läänekonverentsis Vaikse ookeani divisjonis.
Klubi kodulinn on Edmonton. Kodumänge peab Rogers Place'is.
Edmonton Oilers on võitnud Stanley karika 5 korda.
Klubi peatreener on Jay Woodcroft.
Praegune koosseis.
"Seisuga 21. juuli 2023"
Ogre jõgi

Ogre jõgi on jõgi Lätis. Ogre on Daugava parempoolne lisajõgi, tema pikkus on 188 km ja valgla 1700 km². 
Jõe ülemjooks asub Vidzeme kõrgendikul ja jõgi voolab läbi Kesk-Läti madaliku.
Jõe suudmes asub Ogre.
Woodbury maakond

Woodbury maakond ("Woodbury County") on maakond Ameerika Ühendriikides Iowa osariigis. Geograafilised koordinaadid on 42°23' N, 96°03' W.
Maakonna halduskeskus on Sioux City.
Maakonna pindala on 2272 km², millest 12 km² moodustab veepindala.
Elanike arv oli 2010. aasta rahvaloenduse järgi 102 172. 2000. aastal oli seal 103 877 elanikku.
Ajalugu.
Woodbury maakond moodustati 1851. aastal Wahkaw' maakonnana. 1853. aastal nimetati see senaatori ja New Hampshire'i kuberneri Levi Woodbury auks Woodbury maakonnaks. 
Esialgne maakonna halduskeskus oli Thompsonville, mis nüüdseks on asulana välja surnud. Pärast seda, kui maakond nimetati Woodbury maakonnaks, sai keskuseks Sergeant's Bluff (tänapäeval Sergeant Bluff). 1856. aastal sai keskuseks Sioux City.
Minnesota Wild

Minnesota Wild on USA jäähokiklubi, mis mängib jäähokiliiga NHL-i Läänekonverentsis Keskdivisjonis.
Klubi asutati 2000. aastal Saint Paulis. Oma kodumänge peab klubi Xcel Energy Centeris.
Praegune koosseis.
"Seisuga 21. juuli 2023"
Franklini maakond (Kentucky)

Franklini maakond ("Franklin County") on maakond USA-s Kentucky osariigis. Geograafilised koordinaadid on 38°24' N, 84°88' W.
Maakonna halduskeskus on Frankfort.
Maakonna pindala on 549 km², millest 4 km² moodustab veepindala.
Elanike arv oli 2010. aasta rahvaloenduse järgi 49 285. Aastal 2000 oli elanikke 47 687.
Ajalugu.
Franklini maakond moodustati 10. mail 1795 Merceri, Shelby ja Woodfordi maakonna osadest. Maakond on nime saanud leiutaja ja riigimehe Benjamin Franklini järgi.
Daugmale

Daugmale on asula Lätis, Ķekava piirkonnas. 
Ajalugu.
Daugmales, Daugava vasakkaldal asus Daugmale muinaslinnus ja sadam, 22 km kaugusel kagusuunas Riiast. Teostatud arheoloogilistel väljakaevamistel leitud esemete alusel on piirkonna asustust dateeritud 2. sajand eKr. Kindlustatud asula tekkis enne meie ajaarvamist. Asula õitseaeg oli 10.–12. sajandini, elanikkond oli liivlased ja semgalid ning asula oli tänu Daugava jõele transiitkaubanduse ja käsitöönduse keskuseks. Daugmale rajatised hävitati 12. sajandi lõpul ja hiljem neid ei taastatud.
Franklini maakond

Franklini maakond on maakond mitmes Ameerika Ühendriikide osariigis:
Seinäjoki JK

Seinäjoki JK (ametlikult soome keeles "Seinäjoen Jalkapallokerho" ehk SJK) on Soome jalgpalliklubi, mis tegutseb Seinäjokis. See mängib Soome kõrgliigas Veikkausliiga.
SJK mängib alates 2016 OmaSp staadionil. Varem mängiti Seinäjoen keskuskenttäl.
Ajalugu.
SJK asutati 5. novembril 2007, kui TP-Seinäjoki ja Sepsi-78 ühinesid.
2011. aastal kindlustas SJK pääsu Soome esiliigasse. 2013. aastal võideti esiliigasse ja tõusti esmakordselt Soome kõrgliigasse. Kohe esimesel hooajal saavutati Soome kõrgliigas teine koht. 2014. aastal võideti lisaks liigakarikas Liigacup. 2015. aastal tuli SJK Soome meistriks, kui RoPS-i edestati vaid punkti ja HJK-i kahe punktiga. 2016. aasta hooajal sai HJK Soome kõrgliigas kolmanda koha, samal hooajal oli klubi esiründaja Roope Riski liigas 17 väravaga suurim väravakütt. 2016. aastal võitis SJK Soome karikavõistlused, kui karikafinaalis alistati penaltiseeria järel HJK. Soome kõrgliigas jõuti uuesti esikolmikusse 2021. aastal, mil saadi kolmas koht.
Euroopa klubide võistlustel on SJK osalenud kolmel korral, kuid kordagi pole edasi pääsetud: hooajal 2015/16 kaotati UEFA Euroopa Liiga esimeses kvalifikatsiooniringis Islandi klubile FH kahe mängu kokkuvõttes tulemusega 0:2, hooajal 2016/17 UEFA Meistrite Liiga teises kvalifikatsiooniringis Valgevene klubile Borissovi BATE tulemusega 2:4 ja hooajal 2017/18 UEFA Euroopa Liiga esimeses kvalifikatsiooniringis Islandi klubile KR Reykjavík tulemusega 0:2
Praegune koosseis.
"Seisuga 3. juuni 2022"
Li Xueyao

Li Xueyao ("Lǐ Xuěyáo"; 李雪尧, 李雪堯; sündinud 11. aprillil 1995) on hiina naissuusahüppaja.
Ta tuli 2009. aastal Hiina meistriks.
Li Xuezhi

Li Xuezhi (sündinud 22. aprillil 1991) on hiina laskesuusataja.
2013. aasta maailmameistrivõistlustel oli 20 km individuaaldistantsil 99. ja sprindis 88.
IBU karikavõistlustel tegi ta esimese stardi 2013. aasta jaanuaris etapil Otepääl, kui saavutas 20 km individuaaldistantsil 81. ja sprindis 59. koha.
Tang Xuezhong

Tang Xuezhong (traditsioonilises hiina kirjas 湯學忠; sündinud 31. märtsil 1969) on hiina endine maanteesõidujalgrattur.
1988. aasta suveolümpiamängudel sai ta maanteesõidus 44. koha, 1992. aasta suveolümpiamängudel 39. koha.
Ta sai 1990. aasta Aasia mängudel maanteesõidus kuldmedali nii individuaalses kui ka meeskonnavõistluses. 1994. aasta Aasia mängudel sai ta individuaalse pronksmedali ja meeskondliku hõbemedali.
2002. aastal võitis ta Tour de Korea.
Xuhui linnarajoon

Xuhui ("Xúhuì Qū"; 徐汇区, 徐匯區; Shanghai murdes zi1we3 chiu1) on linnarajoon Hiinas Shanghais. Ta piirneb idas Pudongi, lõunas ja läänes Minhangi, edelas Changningi, põhjas Jing'ani ja kirdes Luwani linnarajooniga. 
Xuhui pindala on 54,76 km² (sellest 3,82 km² veepindala), elanike arv 982 200 (2008).
Kuni 1949. aastani nimetati seda linnarajooni "Xujiahui Qu" (徐家汇区). Xujiahui ('Xu perekonna omand kahe jõe ühinemiskohas') nime kannab tänaseni Xuhui keskne äri- ja kultuuripiirkond. Sellest Xu perekonnast pärines ka hiina kristlane, Mingi dünastia aegne ametnik ja teadlane Xu Guangqi (徐光启), misjonär Matteo Ricci õpilane, kellele see maa kuulus. Hiljem annetati see katoliku kirikule. Xuhui linnarajoon, katoliikliku Shanghai keskus, moodustas koos naaberrajooni Luwaniga Shanghai Prantsuse kontsessiooni. Prantsuse mõju jälgi on veel näha Shanghai Püha Ignatiuse katedraalis, Xuhui kolledžis, Xujiahui observatooriumis ning mõnes säilinud bulvaris ja Prantsuse stiilis linnaosas.
Shanghai Püha Ignatiuse katedraal

Shanghai Püha Ignatiuse katedraal ehk Xujiahui katedraal on katoliku Shanghai piiskopkonna katedraal Shanghais Xuhui linnarajoonis Xujiahuis. Geograafilised koordinaadid on . 
See on Shanghai suurim kirik ja üks suuremaid Aasias. See mahutab 2500 kuni 3000 inimest. Kirikus käiakse palju. Jõulude ajal pääseb sisse ainult kaartidega. 
Kiriku rajasid 1906. aasta paiku prantsuse jesuiidid. Alates 1960. aastast on see Shanghai piiskopkonna katedraal.
X++

X++ on klassipõhine objektorienteeritud programmeerimiskeel, mis kombineerib keelte Java, BASIC, C++ ja SQL elemente.
X, Y ja Zee

"X, Y ja Zee" ("Zee and Co.", rööppealkirjad "X, Y and Zee", "X, Y, and Zee", "X, Y &amp; Zee", "Zee and Company") on 1972. aasta Suurbritannia film, mille produtseerisid Columbia Pictures ja ainult selle filmi jaoks loodud Zee Company. Filmi lavastas Brian G. Hutton ning see põhineb Edna O'Brieni romaanil "Zee &amp; Co." (1971). 
Elizabeth Taylor ja Michael Caine mängivad selles keskealist nääklevat paari Zee ja Robert Blakelyt, kelle abielu on otsa saamas. Kolmas peategelane on Susannah Yorki kehastatud Stella, kellesse Robert armub. Kõrvalosas esineb Margaret Leighton. 
Teemalaulu "Going in Circles" kaverdas Three Dog Night albumil "Seven Separate Fools" (1972), samuti oli see ansambli eelmise albumi "Harmony" (1971) singli "The Family of Man" B-poolel.
X1

X1 oli USA mereväe miniallveelaev. 
HMS X1 oli Kuningliku mereväe allveeristleja. 
X1 on mitme toote tähis:
X1 on bussiliin Inglismaal.
X-1

X-1 ehk USS X-1 oli USA mereväe ainus miniallveelaev. See võeti kasutusele 1955–1973. 
Laeva hakati välja töötama 1950. aastate alguses Fairchild Engine Divisionis. Eesmärgiks oli uurida võimalusi tungida miniallveelaevaga sadamasse ning välja töötada ja katsetada kaitsevõimalusi. 
Laev oli 15,1 m pikk ja kaalus 25,4 t. Ta võis sukelduda 60 m sügavusele. Seda käitas Walteri mootor vesinikperoksiidiga. Oli ka diiselelektriline ülekanne.
X-1 (täpsustus)

X-1 oli USA mereväe ainus miniallveelaev. 
Bell X-1 oli USA eksperimentaalne rakettlennuk.
Yamaha X-1 on mopeed. 
McLaren X-1 on sportauto. 
X-1 kuulub mitme taevakeha nimesse.
SM-65A Atlas

SM-65A Atlas ehk Atlas A ehk Convair X-11 oli Ameerika Ühendriikide kontinentidevahelise ballistilise raketi SM-65 Atlas esimene täiemõõduline prototüüp. Selle esimene start toimus 11. juunil 1957. 
Valmistati kokku 12 raketti. Esimese kolmega tehti ainult maapealseid staatilisi katseid, neljas ja kuues plahvatasid stardil. Teste tehti 11. juunist 1957 kuni 3. juunini 1958. Kokku toimus kaheksa Atlas A starti, millest neli olid edukad. Kõik katsetused toimusid Canaverali neeme õhujõudude baasis. 
Rakette valmistas lennukiehituskompanii Convair. Raketi suurim läbimõõt oli 3,66 ja pikkus 29,3 m. Stardikaal oli 36 300 kg. Lennutrajektoori maksimaalne kõrgus 60 km, lennuulatus 1100 km.
X-ARIMA-12

X-ARIMA-12 on Ameerika Ühendriikide Rahvaloenduse Büroos välja töötatud tarkvarapakett aegridade sesoonseks korrigeerimiseks.
X-12 (vedur)

X-12 oli USA-s 1950. aastatel kavandatud aatomivedur. 
Veduri X-12, mis pidi välimuselt sarnanema tollaste diiselveduritega, kavandas 1950. aastate alguses Utah' ülikooli uurimisrühm viie raudtee-ettevõtte ja üheksa tööstusettevõtte osalusel. Rühma juhtis füüsikaprofessor Lyle Benjamin Borst, kes oli varem projekteerinud aatomireaktoreid Ameerika Ühendriikide Aatomienergia Komisjonile. 
Tegu oli ühega paljudest tänapäeval avantüristlikuna tunduvatest projektidest tuumaenergia rahuotstarbeliseks kasutamiseks aatomiajastu alguses (mille hulka kuulus näiteks Ford Nucleon). Projekti nurjumine veel enne prototüübi valmistamist pannakse suurte kulude arvele.
Bell X-14

Bell X-14 ehk Bell Type 68 oli USA ettevõttes Bell Aircraft Corporation valminud eksperimentaallennuk, mille eesmärk oli näidata vertikaalse stardi, õhus paigalseisu, sellelt rõhtsale liikumisele ülemineku ja vertikaalse maandumise võimalikkust. Esimene lend tehti 19. veebruaril 1957.
Kokku ehitati ainult üks lennuk, kuigi see kandis kolme erinevat seerianumbrit (X-14, X-14A, X-14B) vastavalt suurematele uuendustele.
Tehnilised andmed.
X-14 oli lahtise kokpitiga täismetallist (duralumiiniumist) monoplaan. See oli kokku pandud kaht tüüpi Beechcrafti lennukite osadest: tiivad, kaldtüür ja telik pärinesid Beech Bonanzalt ning sabaosa koos sabatüüriga Beech T-34 Mentorilt.
Lennuk oli 2,40 m kõrge ja 7,62 m pikk; tema tiibade siruulatus oli 10,36 m. Meeskond koosnes 1 liikmest. Lennuki täismass oli 1406 kg ja maksimaalmass õhkutõusul 1936 kg.
Lennuki jõuallika moodustasid 2 Armstrong Siddeley Viper 8 turboreaktiivmootorit, kumbki võimsusega 7,8 kW. Mootoritel olid telgkoormuse kõrvalejuhtimisseadmed, mis asusid lennuki raskuskeskmes. Mootorite asend oli fikseeritud. Üleminek püstsuunaliselt rõhtsuunalisele lendamisele saavutati liikuvate labade süsteemi abil, mis kontrollisid mootorite tõukejõu suunda.
Lennuk suutis arendada kiirust 277 km/h. Maksimaalne lennukaugus oli 482 km ja lennulagi 6 km. Lendurile mõjus ülekoormus kuni 2,1 g.
Kasutamise ajalugu.
X-14 tegi esimese lennu 19. veebruaril 1957. See koosnes püstisest õhkutõusust, paigalseisust õhus ja püstisest maandumisest. Esimest korda mindi rõhtsale liikumisele üle alles 24. mail 1958.
1959 asendati X-14 mootorid General Electric J-85 mootorite vastu, ta anti üle NASA käsutusse ja nimetati ümber mudeliks X-14A. NASA katselennukiks jäi ta kuni mahakandmiseni.
NASA katsetas lennukit X-14 selleks, et harjutada maandumist Kuu peale. Tema lennujuhtimissüsteem sarnanes kuumooduli omaga. Teiste seas sai X-14-ga lennata Neil Armstrong, esimene inimene Kuu peal.
1971 paigaldati X-14-le taas uued mootorid, seekord General Electric J85-GE-19. Paigaldati pardaarvuti ja digitaalne lennujuhtimissüsteem, et X-14 sarnaneks rohkem teiste püstist õhkutõusu ja maandumist kasutatavate lennukitega. Lennuk nimetati ümber mudeliks X-14B.
29. mail 1981 juhtus lennukiga maandumisel õnnetus, milles ta sai sedavõrd kahjustada, et tema taastamist ei peetud mõttekaks ja ta kanti maha. Sel ajal peeti plaane X-14 kokpit kinniseks ehitada ja muuta lennuk seega mudeliks X-14C. Samuti kavandati õppelennuki X-14T väljatöötamist. Kummastki plaanist ei saanud asja.
24 aasta jooksul, mil lennukit X-14 kasutati, lendas sellega enam kui 25 lendurit. Keegi nendest ei saanud surma ega vigastada ja ainsatki suurt vahejuhtumit X-14-ga ei toimunud.
1999 päästeti lennuk vanaraualaost ja seda asuti muuseumieksponaadina taastama. Tänapäeval asub X-14 Indianas Ropkey sõjandusmuuseumis. Kuna muuseum on suhteliselt väike, ei ole seda tänapäevani suudetud lennuvõimeliseks saada.
North American X-15

North American X-15 oli USA eksperimentaalne rakettlennuk suurtele kõrgustele ja suurtel kiirustel lendamiseks. 
Lennukit kasutasid USA õhuvägi, USA merevägi ja NASA. Ettevõte North American Aviation valmistas neid kolm eksemplari. Juba 1960. aastatel püstitati selle lennukiga uusi mehitatud lennukite rekordeid. Saavutati maksimaalne kiirus 7274 km/h (Mach 6,72) ja lennukõrgus 107 960 m. X-15 lennukitega kogutud andmeid kasutati hiljem USA kosmoseprogrammis, näiteks kosmosesüstiku jaoks. Mehitatud kosmoselennukite suuremad kõrgused ja kiirused saavutati alles alates 1981. aastast Space Shuttle'iga.
X-15 lennukitega lendasid kokku 12 katselendurit, sealhulgas esimene Kuul kõndinud inimene Neil Armstrong ja Space Shuttle'i missiooni STS-2 komandör Joe Engle. Lennukid tegid kokku 199 lendu, mille ajal hukkus üks katselendur, kui tema lennuk kaotas juhitavuse ja purunes. Tänapäeval võib seda lennukit näha USA riiklikus lennundus- ja kosmosemuuseumis ja Ameerika Ühendriikide õhuväe muuseumis.
Bell X-16

Bell X-16 oli Ameerika Ühendriikides 1950. aastatel kavandatud reaktiivlennuk, mis oli mõeldud kõrgluurelennukiks. Valmistati makett, kuid projektist loobuti Martin RB-57 kasuks, enne kui ükski X-16 jõuti valmis saada. 
Tähis X-16 oli maskeering, millega varjati Nõukogude Liidu eest lennuki tegelikku olemust.
Sandiväsitaja

Sandiväsitaja oli küla Koeru kihelkonnas Vahuküla ja Puhmu vahel.
Vallavaene olevat külast niipalju moona saanud, et ei jaksanud seda tassida.
Külas olid talud Reinu, Madise, Tamme, Sepa jt. Praegu on taludest järel varemed.
Jerry Coyne

Jerry Allen Coyne (sündinud 30. detsembril 1949) on ameerika evolutsioonibioloog ja geneetik. Ta on tuntud oma kriitikaga intelligentse disaini kohta. Tema raamat "Why Evolution Is True" ('Miks evolutsioon on tõsi') sai bestselleriks.
Ta töötab 1996. aastast Chicago Ülikoolis bioloogiaprofessorina. Tema teadustöö on keskendunud liigitekkele ja seoses sellega evolutsiooniprotsesside uurimisele. Selle teostamiseks teeb ta erinevaid geneetilisi analüüse, et leida ja tuvastada geene, mis toodavad reproduktiivseid tõkkeid Drosophila kärbse erinevate liikide vahel. Ta on avaldanud uurimusi ka populatsiooni- ja evolutsioonigeneetika, ökoloogilise ja kvantitatiivse geneetika alalt ning kromosoomide evolutsiooni uurimise kohta.
Haridus ja töökäik.
Ta lõpetas 1971. aastal õppeasutuse College of William and Mary bakalaureusekraadiga ("B.S.") bioloogias. 1978. aastal kaitses ta doktorikraadi evolutsioonibioloogias Harvardi Ülikoolis Richard Lewontini juhendamisel. Aastast 1996 töötab ta Chicago Ülikooli ökoloogia ja evolutsiooni osakonnas, kus ta praegu on bioloogiaprofessor. 
Fodori kriitika.
Andes hinnangu filosoof Jerry Fodori evolutsiooniteooriat käsitleva raamatu "What Darwin Got Wrong" ('Milles Darwin eksis', 2010) kohta, hindas Coyne selle pretensioonikaks, kuid bioloogia seisukohalt asjatundmatuks ning loodusliku valiku kohta sügavalt ekslikuks kriitikaks.
Religioossed vaated.
Coyne on ateist. Ta väidab, et usk ja teadus ei sobi omavahel kokku.
Sandimetsa

Sandimetsa on küla Lääne-Viru maakonnas Väike-Maarja vallas. 
Küla läbib Ebavere-Sandimetsa-Äntu tee.
Sandimetsa oli Äntu mõisa küla (Ludwig August Mellini 1796. aasta kaardil "Santimets"). 
Aastal 1977 liideti Väike-Maarja külanõukogus 30 asulat, sealhulgas Sandimetsa. Ajaloolise külanime taastamise protsess algas 2012. aastal küla elanike taotluse laekumisega vallavolikogule. Küla taastati 14. märtsil 2013.
Sandimetsa küla moodustamisega vähenes mõnevõrra Ebavere ja Äntu küla territoorium ning elanike arv.
Uwe Erkenbrecher

Uwe Jürgen Erkenbrecher (sündinud 14. novembril 1954) on saksa jalgpallitreener ja endine jalgpallur.
Uwe Erkenbrecher oli 2013. aastal jalgpalliklubi JK Tammeka treener.
Eugeniu Coșeriu

Eugeniu Coșeriu (ka Eugenio või Eugen Coseriu; 27. juuli 1921 Mihăileni (Bessaraabia, Rumeenia) – 7. september 2002 Tübingen) oli rumeenia semiootik ja keeleteadlane.
Ta töötas ka Uruguays ja alates 1963. aastast Tübingeni Ülikoolis Saksamaal. Tema õpilaste hulgas oli Jürgen Trabant.